Source: http://www.monitoruljuridic.ro/act/hot-r-re-nr-147-din-10-octombrie-2018-referitoare-la-propunerea-de-regulament-al-parlamentului-european-i-al-consiliului-de-instituire-ca-parte-a-fondului-de-gestionare-integrat-206080.html
Timestamp: 2020-05-29 17:32:19+00:00
Document Index: 10365209

Matched Legal Cases: ['HOTĂRÂRE nr. 147', 'articolul 77', 'articolul 79', 'articolul 80', 'articolul 10', 'HOTĂRÂRE nr. 147']

﻿ HOTĂRÂRE nr. 147 din 10 octombrie 2018 referitoare la propunerea de Regulament al Parlamentului European şi al Consiliului de instituire, ca parte a Fondului de gestionare integrată a frontierelor, a instrumentului de sprijin financiar pentru gestionarea frontierelor şi vizelor - COM (2018) 473 final
în baza Raportului Comisiei pentru afaceri europene nr. LXII/441 din 1.10.2018,
1. consideră că propunerea de Regulament al Parlamentului European şi al Consiliului de instituire, ca parte a Fondului de gestionare integrată a frontierelor, a instrumentului de sprijin financiar pentru gestionarea frontierelor şi vizelor respectă principiile subsidiarităţii şi proporţionalităţii;
2. notează că temeiul juridic al propunerii se bazează pe articolul 77 alineatul (2), articolul 79 alineatul (2) litera d) şi articolul 80 din TFUE;
1. apreciază că prezenta propunere nu trebuie să cuprindă soluţii prezumate şi să răspundă nevoilor specifice şi caracteristicilor fiecărui stat în parte;
2. susţine:
a) suplimentarea fondurilor alocate statelor membre pentru managementul integrat al frontierelor, eventual prin diminuarea corespunzătoare a bugetului alocat Agenţiei FRONTEX, în conformitate cu nevoile fiecărui stat în parte, raportat la situaţia operativă efectivă a acestora. Valoarea propusă de 12 miliarde EUR pentru bugetul Agenţiei este mult prea mare în raport cu cea alocată statelor membre de 4,8 miliarde EUR, în condiţiile în care acestea sunt cele care vor asigura resursa umană, ceea ce implică un efort bugetar suplimentar;
b) creşterea valorii alocate statelor membre de la începutul perioadei de implementare (4 miliarde EUR), în dauna alocărilor intermediare (802 milioane EUR), întrucât valoarea acesteia din urmă este prea mare raportat la perioada rămasă în vederea implementării proiectelor (articolul 10 - Resurse bugetare);
c) alocarea unor fonduri corespunzătoare dedicate supravegherii frontierei terestre avându-se în vedere faptul că analiza fenomenului migraţionist a arătat că majoritatea migranţilor au intrat în UE pe segmentul de frontieră terestră. Modul de alocare a celor aproximativ 4,8 miliarde EUR, şi anume 30% pentru frontierele terestre, 35% destinate frontierelor maritime şi 20% frontierelor aeriene dezavantajează statele membre cu frontiere preponderent terestre, în condiţiile în care cheltuielile prevăzute odată cu intrarea în vigoare a noului Regulament privind Sistemului european de intrare/ieşire (EES) şi preconizata intrare în vigoare a Regulamentului privind Sistemul european de informaţii şi de autorizare privind călătoriile (ETIAS) sunt foarte mari.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 147 din 10 octombrie 2018